Келли Сотертон

Келли Жэйд Сотертон (, 1976 оны 11 сарын 13-нд төрсөн) нь Английн долоон төрөлт болон 400 метрийн гүйлтийн тамирчин асан эмэгтэй. Тэрээр долоон төрөлтөөр 2004 оны зуны олимпоос хүрэл медаль хүртэж, 2008 оны зуны олимпод дөрөвдүгээр байрт шалгарч байв. Түүнчлэн 2007 оны дэлхийн аварга шалгаруулах тэмцээний хүрэл, 2006 оны Хамтын нөхөрлөлийн наадмын алтан медальтай. 2010 оны 11 сард тэрээр хөл болон нурууны гэмтлийн улмаас долоон төрөлтөө орхиж, 400 метрийн гүйлтэд төвлөрөх болсон.http://news.bbc.co.uk/sport1/hi/athletics/9147480.stm ; and, The Independent, 14 February 2011 Гэхдээ нурууны гэмтэл нь бүрэн эдгэрэлгүй, Лондоны олимпод оролцож амжихааргүй болсон тул 2012 оны 5 сарын 27-нд их спортоо орхижээ.

Өсвөр насандаа Сотертон Хэмпширт нетболоор хичээллэж байснаас гадна долоон төрөлтөөр Английн дунд сургуулиудын аварга болж байжээ. Тэрээр Мидлэндс рүү шилжиж, 2000 оны олимпын аварга Дениз Льюистэй цуг бэлтгэл хийх болсон бөгөөд 2002 оноос насанд хүрэгчдийн тэмцээнд оролцох болсон. Сотертон Бирчфилд Харрьерс хөнгөн атлетикийн клубт харьяалагддаг байв.

Түүний сул тал нь жад шидэлт байсан бөгөөд түүнд муу амжилт үзүүлснээсээ болж медалиас олон удаа мултарч байсан түүхтэй.

Хувийн дээд үзүүлэлт
 Төрөл Үзүүлэлт 200 м 23.39 сек 400 м (танхим) 52.47 сек 800 м 2 мин 07.94 сек 100 м халхалттай 13.18 сек Өндрийн харайлт 1.87 м Уртын харайлт 6.79 м Бөөрөнцөг түлхэлт 14.66 м Жад шидэлт 40.81 м Таван төрөлт (танхим) 4927 оноо Долоон төрөлт 6547 оноо

Эх сурвалж

 Гадны холбоос 

MTC дэх танилцуулга

Ангилал:1976 онд төрсөн
Ангилал:Английн хөнгөн атлетикч
Ангилал:Их Британийн олимпын хүрэл медальтан
Ангилал:Их Британичууд